CELEX: 62022CN0024
Language: el
Date: 2022-01-11 00:00:00
Title: Υπόθεση C-24/22: Αίτηση προδικαστικής αποφάσεως την οποία υπέβαλε το Rechtbank Noord-Holland, zittingsplaats Haarlem (Κάτω Χώρες) στις 11 Ιανουαρίου 2022 — PR Pet BV tegen Inspecteur van de Belastingdienst κατά Douane, kantoor Eindhoven

11.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/6
            
         
      Αίτηση προδικαστικής αποφάσεως την οποία υπέβαλε το Rechtbank Noord-Holland, zittingsplaats Haarlem (Κάτω Χώρες) στις 11 Ιανουαρίου 2022 — PR Pet BV tegen Inspecteur van de Belastingdienst κατά Douane, kantoor Eindhoven
      (Υπόθεση C-24/22)
      (2022/C 158/07)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Noord-Holland, zittingsplaats Haarlem
      
         Διάδικοι στην υπόθεση της κύριας δίκης
      
      
         Προσφεύγουσα: PR P και BV
      
         Καθού: Inspecteur van de Belastingdienst/Douane, kantoor Eindhoven
      
         Προδικαστικά ερωτήματα
      
      
                  1)
               
               
                  Έχει η κλάση 9403 της ΣΟ την έννοια ότι ονυχοδρόμια για γάτες τα οποία αποτελούνται από διάφορα υλικά και σχεδιάστηκαν για να τοποθετούνται στο δάπεδο δωματίων (κατοικιών) και να παραμένουν εκεί, προκειμένου οι γάτες να αναρριχώνται, να κάθονται και να ξαπλώνουν σε αυτά και να ακονίζουν τα νύχια τους, δεν εμπίπτουν στην εν λόγω κλάση της ΣΟ για τον λόγο ότι αποτελούν προϊόντα διαφορετικού χαρακτήρα κατά την έννοια του εκτελεστικού κανονισμού (ΕΕ) 1229/2013 (1) της Επιτροπής, της 28ης Νοεμβρίου 2013, και του εκτελεστικού κανονισμού (ΕΕ) 350/2014 (2) της Επιτροπής, της 3ης Απριλίου 2014; Εφόσον πρόκειται για προϊόν διαφορετικού χαρακτήρα, ο οποίος αποκλείει την κατάταξη στην κλάση 9403 της ΣΟ, σε τι συνίσταται ο διαφορετικός αυτός χαρακτήρας;
               
            
                  2)
               
               
                  Επηρεάζει η απάντηση στο πρώτο προδικαστικό ερώτημα το κύρος του εκτελεστικού κανονισμού (ΕΕ) 1229/2013 της Επιτροπής, της 28ης Νοεμβρίου 2013, και του εκτελεστικού κανονισμού (ΕΕ) 350/2014 της Επιτροπής, της 3ης Απριλίου 2014;
               
            
         (1)  Εκτελεστικός κανονισμός (ΕΕ) 1229/2013 της Επιτροπής, της 28ης Νοεμβρίου 2013, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ 2013, L 322, σ. 8).
      
         (2)  Εκτελεστικός κανονισμός (ΕΕ) 350/2014 της Επιτροπής, της 3ης Απριλίου 2014, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ 2014, L 104, σ. 4).